****

**Kaalutlege järgmist  
ENNE töötajate värbamist välismaalt**

|  |  |  |
| --- | --- | --- |
| Mõelge järgmisele | **Meetmed** | |
| **Nõustamine ja kavandamine** | Kohalikud tööturuasutused | Enne kui hakkate kandidaate otsima välismaalt, arutage oma *kohaliku riikliku tööturuasutusega* oma värbamisvajadust. Võib-olla suudab tööturuasutus leida sobivaid kandidaate lähedamalt. |
| **Valmistage ette kandidaadi profiil** | Mis on ameti täitmiseks vajalikud erioskused, pädevused ja kvalifikatsioonid? |
| *Kui otsustate värvata välismaalt…* | |
| Koostage kava | Kirjeldage ülevaatlikult välismaalt värbamise eesmärke, eeliseid, riske ja kulusid. Määrake tähtajad, sest rahvusvaheliste kandidaatide leidmine võib kesta kauem. |
| Võtke ühendust pädevate asutustega *(välismaalaste register või teie riigi samaväärne talitus)* | Leidke, kas välismaalasest töötaja jaoks on vaja lisaformaalsusi. Kas nad peavad eraldi registreeruma või tasuma lõive? |
| **Õiguslikud nõuded ja lähetatud töötajad** | Registreerimismenetlused ja tööload | Kas soovite värvata töötajaid muudest Euroopa Majanduspiirkonna (EMP) riikidest ja vajate lisateavet registreerimismenetluste ja töölubade kohta? Sellisel juhul lugege jaotist [„Elamine ja töötamine“](https://ec.europa.eu/eures/main.jsp?acro=lw&lang=et&catld=490&parentld=0), kus on iga riigi registreerimismenetluste ja elamislubade teave. |
| Töötajate liikumisvabadust reguleerivad üleminekueeskirjad | Uute liikmesriikide ja nende töötajate liikumisvabadust reguleerivate üleminekueeskirjade lisateave on Europa portaali jaotises [töötajate liikumisvabaduse kohta](https://ec.europa.eu/social/main.jsp?catld=849&langld=et) (https://ec.europa.eu/social/main.jsp?catld=849&langld=et). |
| Lähetatud töötajad | Lähetatud töötaja on isik, kes töötab teatud aja väljaspool liikmesriiki, kus ta töötab tavaliselt. Kui teie organisatsioonil on vaja lähetada töötajaid teise liikmesriiki, peate tutvuma sellega seotud eeskirjade ja menetlustega.  Selle kohta võib saada teavet Europa portaali jaotisest [„Lähetatud töötajad“](https://ec.europa.eu/social/main.jsp?catld=471&langld=et) (https://ec.europa.eu/social/main.jsp?catld=471&langld=et). Teavet on ka riikide teabe ja kontaktide veebilehel.  Samuti võite alla laadida praktilise juhendi töötajate lähetamise suhtes kohaldatavate õigusaktide kohta Euroopa Liidus (EL), Euroopa Majanduspiirkonnas (EMP) ja Šveitsis (http://ec.europa.eu/social/BlobServlet?docId=11366&langId=et) või külastada [Eurofoundi veebilehte](https://www.eurofound.europa.eu/observatories/eurwork/industrial-relations-dictionary/posted-workers) (https://www.eurofound.europa.eu/observatories/eurwork/industrial-relations-dictionary/posted-workers). |
| **Praktilised asjad** | Majutus/eluase | Mõelge sellele, mida peab välismaalt saabunud uus töötaja tegema, et leida majutus või eluase. Kas seda pakutakse ümbruskonnas? Kuidas seda leida ja kui palju see maksab? Kas saate pakkuda uuele töötajale nõustamist või tuge? |
| **Keel, haridus ja kultuur** | Keelebarjäär | Mõelge sellele, mis tasemel keeleoskust vajavad teie kandidaadid. Kui nad ei oska keelt, kuid sobivad siiski töökohale, mõelge hoolikalt, kuidas hakkate nendega suhtlema. Telefonivestlused sellise kandidaadiga võivad olla väga rasked. |
| Riikide erinevused | Igas riigis on tööhõive õigusaktid erinevad ja mõnest riigist võib olla raskem värvata kui mujalt. Näiteks võib juhtuda, et peate värbamiseks registreeruma, kui esindate töövahendusbürood. Enne kui värbama hakkate, selgitage välja, kas on olemas haldustakistusi. |
| **Kultuurierinevused** | Värbamistavad erinevad riigiti, nagu ka tööandja ja kandidaadi vahelised formaalsused. Kui kandidaat käitub ebatavaliselt, võib põhjus olla tema päritoluriigi kultuuris. Ärge laske sellel oma hinnangut mõjutada – keskenduge kandidaadi oskustele ja sobivusele. |
| Pädevus | Reguleeritud kutsealade kandidaadid peavad registreeruma asjaomases ametiasutuses, et nende kvalifikatsioone tunnustataks. ENIC-NARIC-võrgustikud (<https://www.enic-naric.net/>) tagavad juurdepääsu akadeemiliste ja ametialaste kvalifikatsioonide ning kutseoskustasemete tunnustamisele Euroopas. |
| **EURES aitab** | *Pärast eespool oleva kaalutlemist…* | |
| Leidke kohalik EURESe nõustaja *(*kasutage EURESe portaalis EURESe nõustajate leidmise linki*)* | Kui vajate nõustamist seoses teises riigis värbamisega, võite otsida lähima EURESe nõustaja kontaktandmeid. Võtke EURESe nõustajaga ühendust kohe, sest ta ühendab teid laiema võrgustikuga ja võib pakkuda eespool kirjeldatu kohta täpsemat teavet. |